Alboraia emprén treballs de manteniment en els centres públics durant les vacances escolars
07 de agost de 2024

L'Ajuntament d'Alboraia ja està preparant la tornada al col·le amb una sèrie de reparacions, millores i treballs de manteniment en els tres col·legis públics de la localitat: els CEIP Cervantes, Ausiàs March i Patacona. Ho fa a través de l'empresa municipal Egusa, aprofitant les vacances escolars per a poder actuar sense perill per a l'alumnat ni el professorat.

Totes les actuacions parteixen de les peticions, suggeriments i reportes dels conserges i la direcció de cada centre, a més del feedback rebut pel regidor d'Educació, Ismael Rubio, durant l'any per les AMPAS, AFAS i altres associacions de progenitors i tutors de l'alumnat i els consells escolars i les visites als col·legis en les anteriors reparacions.

En aquesta primera setmana d'agost s'està canviant el linòleum del sòl de l'edifici d'Infantil del CEIP Cervantes, així com s'està pintant les aules i el passadís del primer pis de l'edifici de Primària del CEIP Cervantes i altres arranjaments menors. Els treballs de manteniment també s'està duent a terme en els centres d'Ausiàs March i La Patacona.

En aquest últim, per exemple, s'han pintat les finestres de l'exterior de l'edifici amb una classe de pintura climàtica que contribuïsca a reduir les altes temperatures i ajude a la climatització de les instal·lacions. No és l'única actuació que s'ha fet recentment en aquest sentit, ja que durant l'estiu passat es va instal·lar una pèrgola per a generar ombra en el CEIP Patacona i es va canviar la maquinària d'aire condicionat de l'Ausiàs March.

"Anem treballant amb tot l'apuntat que podem fer per competències nostres i per recursos disponibles. La nostra prioritat és que alumnat i professorat estiguen en les millors condicions possibles i el que no puguem fer, li ho traslladem a la Generalitat Valenciana perquè ho aborde", explica Rubio.